Un grup de rezidenţi se ceartă cu noua coordonatoare de rezidenţiat, Daniela Rădulescu, şi cu şefa secţiei de nefrologie: medicul Ileana Văcăroiu, într-o filmare realizată de unul dintre tinerii medici şi postată pe internet.



Scandalul are loc pe secţia de nefrologie a Spitalului de Urgenţă “Sf. Ioan”, acolo unde conducător de facto a fost până în noiembrie profesorul pe fals Alexandru Checheriţă.



“Dar nu plecăm niciunul până nu ne lăsaţi să ne semnăm”, spune o rezidentă la începutul filmării.



Urmărește cel mai nou VIDEO Știri VIDEO La ora 15 Bucureștiul a adunat 3% peste voturile din 2016 și, dacă mobilizarea se menține, sondajele arată că se pot schimba mai mulți primari decât era estimat!

“Toţi suntem prezenţi aici, nu ne vedeţi”, spune un tânăr medic.



“Nu aveţi dreptul să ne treceţi absenţi”, spune altă rezidentă.



Mai mulţi medici rezidenţi se ceartă din pragul uşii unui cabinet, cu noua lor coordonatoare de rezidenţiat: Daniela Rădulescu.



“Pentru că nu îndepliniţi regulile, vă trec absenţi. Ileana, trebuie să chem bodyguardul?” spune nefroloaga, adresându-i-se şefei secţiei nefrologie: Ileana Văcăroiu.



“Puteţi să chemaţi pe cine vreţi, că de-aici nu plecăm”, răspunde o tânără.



În agitaţia generală se aude vocea unei rezidente: “Vă bateţi joc de mine, de noi toţi”.



Recomandări La ora 15 Bucureștiul a adunat 3% peste voturile din 2016 și, dacă mobilizarea se menține, sondajele arată că se pot schimba mai mulți primari decât era estimat!

Rezidentă: Ne-a zis că suntem blank, că nu avem nimic în cap, că suntem vai de capul nostru.



Dr. Rădulescu: Cine v-a zis asta?

Rezidentă: Doamna doctor şef de secţie. Şi tot noi suntem de vină.



“Să vedeţi pacienţi? Puteţi să vedeţi şi la televizor”



Conflictul a plecat de la faptul că rezidenţii au refuzat să lucreze cu anumiţi îndrumători, cum le ceruse coordonatoarea. Iar ca răspuns, coordonatoare i-a trecut absenţi în condică. Asta a stârnit protestele grupului de opt rezidenţi, care s-au revoltat că nu sunt trecuţi prezenţi, deşi au fost în spital.



La un moment dat, nefrologul Daniela Rădulescu le spune, iritată: “Să vedeţi pacienţi- puteţi să vedeţi şi la televizor. Voi trebuia să vedeţi datoria voastră”.



Libertatea a luat legătura cu nefrologul Daniela Rădulescu, pentru a cere explicații pentru filmarea care a apărut pe Facebook, în care medicul şi rezidenţii sunt într-un conflict gălăgios.

Recomandări FOTO | Cum a decurs votul la spitalul din Iași, unde zeci de pacienți cu COVID-19 au cerut urna mobilă

-A apărut o filmare cu dumneavoastră, când vă certaţi cu rezidenţii, legat de condica de prezenţă.

-Nu am apucat să mă uit, nici nu am Facebook. Dar eu nu am avut niciun conflict cu ei, i-am rugat să vină conform repartiţiei la serviciu, şi ei nu vor să vină, conform repartiţiei, asta e tot. Eu nu am avut un conflict cu ei. Eu i-am rugat în nenumărate momente să respecte disciplina interioară, să vină la vizita mare, să vină la raportul de gardă.

-Şi nu veneau?

-I-am invitat să vină la raportul de gardă şi ei nu vor. Dar e vorba de un grup mic, de opt rezidenţi. Noi avem aproape 30 de rezidenţi. Şi restul nu sunt de această părere.

Medicul a întrerupt apoi discuţia, explicând că a apărut o urgenţă medicală şi că, oricum, nu mai poate oferi alte informaţii.



Un alt medic din secţie a explicat, sub anonimat, că mai mulţi rezidenţi din secţie au refuzat să lucreze cu majoritatea medicilor primari.



Recomandări Votul cu urna mobilă a explodat în Cluj, Alba, Bihor și București. De patru ori mai multe voturi “speciale” față de precedentele alegeri

“Ei erau apropiaţi de Checheriţă, unii îl aveau coordonator de doctorat. Au refuzat să lucreze cu noi, cum erau repartizaţi, iar femeia le-a spus: dacă nu vreţi să lucraţi şi veniţi la serviciu aşa degeaba, nu vă mai pontez ziua. Şi atunci s-au revoltat: cum să ne tai ziua? Că noi am venit şi am stat. Păi, aţi stat, dar aţi stat degeaba”, a spus cadrul medical.



“Ei vor să lucreze doar cu Niculae şi cu Peride, deci cu apropiaţii lui Checheriţă, chiar speră ca el să se întoarcă. Chiar pe mine m-a refuzat o rezidentă, a spus că e un conflict de interese… deşi înainte lucra cu mine”, a adăugat nefrologul pentru Libertatea.



Foto: Captură Facebook





PARTENERI - GSP.RO FOTO Bianca Drăgușanu, întâlnire cu Ciprian Marica: „Am fost la un suc cu el”. Incredibil ce s-a întâmplat după

PARTENERI - PLAYTECH BOMBA despre Gabi Firea a fost DETONATĂ cu 24 de ore înainte de alegeri. Bucureștenii vor afla acum adevărul despre ea

HOROSCOP Horoscop 27 septembrie 2020. Balanțele au parte de un context avantajos pentru a renunța rapid la planurile păguboase

Scoala9.ro EDUCAȚIA ÎN LUME. Protestul „nu contează cât de lung am părul” al elevilor thailandezi